Edmund Allenby
Store norske leksikon,Samfunn,Forsvar og sikkerhet,Militære biografier,Internasjonale militære biografier
Edmund Allenby var en britisk offiser. Han var feltmarskalk og kjempet i første verdenskrig samt i en rekke kolonikriger.
Kavaleri og koloni Allenby startet karrieren i kavaleriet, og var blant de siste generaler av ryttere, før disse for det meste ble faset ut omkring første verdenskrig. Han kjempet i Bechuanaland (det moderne Botswana) 1884–1885, i Zululand 1888 og i boerkrigen 1899–1902. Ved første verdenskrigs utbrudd og i de første tre år var han i Frankrike og ledet både divisjoner, korps og til slutt den tredje arme i slaget ved Arras. I Midtøsten Allenby er imidlertid mest for sine operasjoner mot tyrkerne i Egypt og Palestina. Han ledet britiske styrker til seier i både Syria og ved slaget i Gaza. Hans bakgrunn som kavalerist kom godt med i det som var en lite mekanisert del av krigen. Under ham tjenestegjorde blant annet T.E. Lawrence, bedre kjent som «Lawrence of Arabia», som ledet de første styrkene inn i Damaskus i 1918. Allenby var deretter britisk høykommissær i Egypt og Sudan fra 1919 til 1925. Som resultat av hans politikk ble det britiske protektorat over Egypt opphevet i 1922 og overgangen til Egypts fullstendige selvstendighet innledet. Les mer i Store norske leksikon første verdenskrig Palestinas historie Storbritannias historie